روسیه دولت باشلیغی ویلادیمیر پوتین، امریکانینگ فوکس (Fox) تلویزیون کانالی گه بیرگن بیاناتیده، امریکا قوشمه ایالتلری دولت باشلیغی دونالد ترامپ بیلن قیلگن ملاقاتی گه تماس قیلدی.
ویلادیمیر پوتین نوکلر قوراللرده میزانینی کمه یتیریش بیلن تیگیشلی 2010 – ییلی قول قوییلگن ینگی ستارت (START) کیلیشووی نینگ مدتی نینگ 2021 – ییلی توگه ییشینی ایسله تیب؛
"بیز بو مکدتنی اوزه یتیریش گه تیارمیز، دولت باشلیغی ترامپ گه بونی ایتدیم" دیدی.
پوتین اولاً بعضی موضوعلرده کیلیشیش کیره ک دیب؛
"امریکا قوشمه ایالتلری، کیلیشوونی رعایت قیلماقچی ایمس دیب اویله یمن. لیکن بو توغریده متخصصلر قرار بیره دیلر" دیب ایتدی.
ویلادیمیر پوتین، امریکا قوشمه ایالتلریده روسیه تیکشیرووی بویوک ژوریسی نینگ روس عسکری استخباراتیدن 12 اداره چینی امریکا قوشمه ایالتلریده 2016 ییلی اوتکزیلگن سیلاو کمپاینلریگه الکترونیک یول آرقه لی اره لشگنی بیلن عیبلنیشی حقیده هم فکر بیلدیردی.
پوتین؛
"موضوع امریکا قوشمه ایالتلریده مملکت ایچیده گی سیاسی اویینلرنینگ بیر پارچه سی دیر. بناً بونگه ذرّه هم علاقه تاپمه گن من. بو مسئله نینگ ایککی اولکه اورته سیده گی مناسبتی گه توسیق بولیشی گه رخصت بیرمس لیگیمیز کیره ک" دیدی.
پوتین گه ایسکی روسیه لیک استخباراتچی سرگی سکریپال نینگ زهرلنیشی بیلن تیگیشلی انگلستان نینگ عیبله ییشی هم مطرح قیلیندی.
پوتین بو توغریده؛
"بولر بنیادسیز عیبلاولر دیر. انگلستان نینگ ایچکی مسئله لری باعث اورته گه تشلنگن بولیشی ممکن" دیدی.
نایجریاده ترور تشکیلاتی بوکو حرام گه قرشی حربی عملیات اویوشتیریلدی
